Lupamenettelyillä sallitaan rajoitetusti ja lupamääräyksillä täsmentäen sellainen toiminta, joka muutoin olisi haitallisten, ympäristöä pilaavien vaikutusten vuoksi kiellettyä.
Lupamenettelyjen tarkoitus on hallita ympäristöriskejä eli estää korjaamattomien ympäristöhaittojen syntyminen. Yritykselle lupamenettely antaa varmistuksen toiminnan lainmukaisuudesta. Lisäksi ympäristöön vaikuttavissa menettelyissä mahdollistetaan laadukas toiminnan vaikutusten arviointi ja kansalaisten osallistuminen.